Môže antikoncepcia spôsobiť úplnú stratu menštruácie?
Dobrý večer. Môžem užívaním antikoncepcie stratiť úplne menštruáciu? Ďakujem
Dobrý deň,
ďakujeme za Vašu otázku.
Medzi veľmi časté vedľajšie účinky hormonálnej antikocepcie patria zmeny v menštruačných cykloch (napr. vynechanie alebo nepravidelnosť). Je to z dôvodu, že počas užívania antikoncepcie nebýva sliznica maternice zhrubnutá pred menštruáciou ako u žien, ktoré ju neužívaju. Stenčenie sliznice maternice častokrát vedie ku kratšiemu a menej intenzívnemu krvácaniu, alebo jeho absencii. Nedostavenie menštruácie môže signalizovať aj iný zdravotný problém. V prípade, že absenciu menštruačného krvácania sprevádzajú iné ťažkosti, alebo máte akékoľvek pochybnosti, je potrebné sa obrátiť na Vášho gynekológa.
Prajem pekný zvyšok dňa.
S pozdravom
PharmDr. Veronika Kiabová